open-index/open-wikipedia-markdown huggingface dataset:
ชอนชู หัวใจเพื่อแผ่นดิน

**ชอนชู หัวใจเพื่อแผ่นดิน** () เป็นละครซีรีส์เกาหลีใต้ในปี ค.ศ. 2009 ซึ่งอิงจากชีวประวัติของพระนางฮ็อนแอ ซึ่งเป็นบุคคลสำคัญในประวัติศาสตร์ และการต่อสู้ดิ้นรนตลอดชีวิตของพระองค์เพื่อปกป้องประเทศที่บรรพบุรุษสร้างขึ้น พระราชนัดดาของพระเจ้าแทโจวังกอน ผู้ก่อตั้งราชวงศ์โครยอ ซึ่งพระนางดำรงตำแหน่งผู้สำเร็จราชการแทนพระองค์ให้กับพระเจ้ามกจง พระมหากษัตริย์องค์ที่ 7 ของราชวงศ์ผู้เป็นพระโอรสของพระองค์ ด้วยความมุ่งมั่นที่จะบรรลุเป้าหมายอันทะเยอทะยานของเธอสำหรับอาณาจักรโครยอ พระนางจึงสวมชุดเกราะ ต่อสู้กับผู้รุกรานชาวต่างชาติ และเหยียบย่ำคนรัก พระโอรส และพระเชษฐาในการก้าวขึ้นสู่อำนาจ

## เรื่องย่อ
เรื่องราวกล่าวถึงสภาวะที่บ้านเมืองไม่สงบ เต็มไปด้วยศึกสงครามของเกาหลีโบราณ ตลอดจนการก้าวขึ้นสู่อำนาจของ ฮวางโบซูหญิงสาวที่ทะนงองอาจห้าวหาญจนกลายเป็นพระพันปีชอนชูซึ่งมีอำนาจล้นฟ้า ฮวางโบซูมีศักดิ์เป็นพระราชนัดดาของปฐมกษัตริย์แทโจ แม้ว่าเป็นหญิง แต่นางกลับมีเลือดอันทะนงองอาจและห้าวหาญของปฐมกษัตริย์

หลังจากที่พระเจ้าคยองจง พระสวามีพระราชาลำดับที่ห้าของโครยอสวรรคต พี่ชายของฮวางโบซูก็เถลิงราชย์เป็นพระเจ้าซองจงพระราชาลำดับที่หก ช่วงเวลาที่พระเจ้าซองจงทรงครองราชย์ ฮวางโบซูก็มีดำริที่จะต้านศึกแคว้นเหลียว แคว้นที่มีความเข้มแข็งซึ่งตั้งอยู่ทางทิศเหนือ คังกัมชันแม่ทัพใหญ่เห็นด้วยกับดำริของฮวางโบซู จึงให้การสนับสนุนจนสุดกำลัง แต่ทว่ากลับถูกคัดค้านไม่ได้รับความเห็นชอบจากพระเจ้าซองจง

ด้วยเรื่องต้านศึกแคว้นเหลียวนี้เอง ทำให้พระเจ้าซองจงและฮวางโบซูพี่น้องต้องบาดหมางใจกัน ฮวางโบซูฐานะพระราชมารดา พระเจ้ามกจง พระราชาลำดับที่เจ็ดของราชวงศ์ หลังจากที่พระเจ้ามกจงเถลิงราชย์ ฮวางโบซูก็ใช้ฐานะพระพันปีแทรกแซงราชกิจสร้างฐานอำนาจในราชสำนักจนมีอำนาจล้นฟ้า พระอัจฉริยภาพและพระปรีชาสามารถของพระนางทำให้เกาหลีเป็นปึกแผ่นมั่นคง ปราศจากศึกภายใน สงครามภายนอก

เมื่อต้องเผชิญกับบ้านเมืองอันเป็นส่วนรวม ไม่ว่าพี่ชาย ลูกชายและคนรัก ในสายตาพระนางแล้วจึงเป็นเพียงเรื่องเล็กน้อยเท่านั้น ความห้าวหาญเด็ดเดี่ยวเช่นนี้จึงกลายเป็นอุดมคติเป็นความหวังการต่อสู้ของหญิงสาวยุคปัจจุบันเสียแล้ว

แม้ว่าพระพันปีชอนชูเป็นวีรสตรีที่หาได้ยาก กระนั้นก็ยังไม่อาจต้านทานอำนาจของความรักไปได้ พระนางทรงดื่มด่ำในความรักกับคิมชียังแม่ทัพใหญ่ซึ่งอยู่ภายใต้อาณัติของพระนาง แต่คิมชียังทายาทแคว้นซิลลากลับมีแผนร้ายทำลายโครยอ จึงตีสนิทใกล้ชิดพระนางมาโดยตลอด ทั้งสองรักกันจนมีทายาทด้วยกัน 

## รายชื่อนักแสดง
* แชซีรา รับบทเป็น พระพันปีชอนชู
* ชเวแจซอง รับบทเป็น คังโจ
* อีด๊อกฮวา รับบทเป็น คังกัมชัน
* คิมซอกกฮุน รับบทเป็น คิมชียัง
* คิมโฮจิน รับบทเป็น หวังอี้, พระเจ้าอันจง
* เซินอ้าย รับบทเป็น ฮวางโบซอล
* คิมมยองซู รับบทเป็น วังชี, พระเจ้าซองจง
* ฮง อินยอง รับบทเป็นเป็น รับบทเป็น ชอนฮยังบี

## อ้างอิง

* เรื่องย่อ ชอนชู หัวใจเพื่อแผ่นดิน
* ชอนชู หัวใจเพื่อแผ่นดิน 

## แหล่งข้อมูลอื่น
* 
* KBS America VOD Service 

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2552
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โครยอ
หมวดหมู่:ละครโทรทัศน์เกาหลีใต้ในคริสต์ทศวรรษ 2000
หมวดหมู่:ละครโทรทัศน์เกี่ยวกับเจ้าหญิง
ทงอี จอมนางคู่บัลลังก์

**ทงอี จอมนางคู่บัลลังก์** เป็นละครโทรทัศน์อิงประวัติศาสตร์เกาหลีใต้ นำแสดงโดย ฮัน ฮโยจู จี จินฮี ลี โซยอน เบ ซูบิน กำกับการแสดงโดย อี บยองฮุน และ คิม ซังฮย็อบ เขียนบทโดย คิม ยียัง เนื้อเรื่องกล่าวถึงเรื่องราวชีวิตของทงอี ซึ่งภายหลังได้รับการแต่งตั้งเป็นพระสนมเอกชเวซุกบิน ออกอากาศทางช่อง MBC ของเกาหลีใต้ ทุกวันจันทร์และวันอังคาร เวลา 21.55 น. ระหว่างวันที่ 22 มีนาคมถึงวันที่ 12 ตุลาคม พ.ศ. 2553 มีจำนวนทั้งสิ้น 60 ตอน 

## เรื่องย่อ

เรื่องราวในละครอ้างอิงมาจากประวัติศาสตร์ในช่วงรัชสมัยพระเจ้าซุกจง กษัตริย์องค์ที่ 19 แห่งราชวงศ์โชซอน เนื้อเรื่องกล่าวถึง "ทงอี" เด็กผู้หญิงซึ่งถือกำเนิดในชนชั้นทาส แต่ครอบครัวก็พบกับความอยุติธรรมเป็นเหตุให้พ่อและพี่ชายของตนเสียชีวิตไป จึงได้อาศัยเพื่อนสนิทของพี่ชายเข้าไปเป็นนางรับใช้ประจำกองดนตรีในวังหลวง ต่อมาเกิดเหตุการณ์ดนตรีวิบัติ ทงอีสามารถสืบหาสาเหตุของเหตุการณ์นี้ได้ ขณะเดียวกันก็ได้มีโอกาสรู้จักพระเจ้าซุกจง ซึ่งปลอมตัวเป็นเจ้าหน้าที่ศาลไต่สวน ถือเป็นการฉายแววความสามารถออกมาจนเป็นที่พอพระทัยแก่พระเจ้าซุกจง และได้รับการแต่งตั้งให้เป็นนางในฝ่ายตรวจการซึ่งมีหน้าที่ดูแลคดีในวังหลวง 

เมื่อได้รับการแต่งตั้งเป็นนางในฝ่ายตรวจการ ทงอีพยายามที่จะสืบคดีเพื่อคืนความยุติธรรมให้กับพ่อและพี่ชายที่ตายไป พร้อม ๆ กับที่เธอเองก็สร้างผลงานมากมายจนได้เข้าเฝ้าพระเจ้าซุกจงอย่างเป็นทางการ เธอมีความสามารถจนเป็นที่พอพระทัยของพระเจ้าซุกจงจนก่อเกิดความสัมพันธ์ขึ้น จึงได้รับการแต่งตั้งเป็นนางในถวายตัว และภายหลังก็ได้เลื่อนขั้นเป็นพระสนมซุกวอน  แต่ก็มีพระสนมฮีบิน ที่คอยวางแผนให้ร้ายนางมาตลอด นางจึงต้องอาศัยความดีและความสามารถในการคลี่คลายคดีในการช่วยให้ตนเองรอดพ้นจากวิกฤติครั้งแล้วครั้งเล่า

แม้ว่าต่อมา นางจะมีโอกาสได้เป็นพระมเหสี แต่ก็ปฏิเสธตำแหน่งนี้เพื่อที่จะปกป้ององค์ชายรัชทายาท องค์ชายลียุนซึ่งเป็นพระโอรสของพระสนมฮีบินและเพื่อองค์ชายกึม (องค์ชายยอนอิง) ซึ่งเป็นพระโอรสของพระองค์เอง จึงได้ถวายองค์ชายกึม (องค์ชายยอนอิง) ให้เป็นพระโอรสบุญธรรมของพระมเหสี แล้วเลือกที่จะไปอยู่นอกวังหลวง เพื่อคอยช่วยเหลือชาวบ้านที่ไม่ได้รับความยุติธรรม

## รายชื่อนักแสดง

### นักแสดงนำ
* ฮัน ฮโยจู   รับบท ชเว ทงอี / พระสนมเอกซุกบิน ตระกูลชเว
* คิม ยู-จ็อง รับบท ชเว ทงอี (วัยเด็ก)
* จี จินฮี   รับบท   พระเจ้าซุกจง
* ลี โซยอน   รับบท   พระสนมฮีบิน ตระกูลชัง
* เบ ซูบิน   รับบท   ชาชอนซู เพื่อนสนิทของพี่ชายของทงอี

### นักแสดงสมทบ
* ชอง จินยอง   รับบท   ซอโยงกี
* ปาร์ค ฮาซัน   รับบท   พระนางอินฮย็อน
* ชอย ชุลโฮ   รับบท   โฮยอน
* คิม ยูซอก   รับบท   ชัง ฮี-แจ พี่ชายของพระสนมจางฮีบิน
* ชอง ทงฮิน   รับบท   โฮแทซุก
* ลี เจอิน   รับบท   โฮแทพุง
* พัค จองซู   รับบท   พระนางมย็องซ็อง (พระพันปีฮย็อนรย็อล)
* ชอยลัน   รับบท   แม่ของพระสนมฮีบิน
* คิม ฮเยซัน   รับบท   จองซังกุง
* จอง ยูมี   รับบท   จองอิม
* อิม ซ็องมิน   รับบท   ยูซังกุง
* จอง อินกี   รับบท   คิมฮวัน
* คิม ฮเยจิน   รับบท   ซอลฮี
* อี กวัง-ซู รับบท ยองดัล
* ยุน ชัน รับบท  เจ้าชายรัชทายาทอียุน (พระเจ้าคย็องจง)
* อี ฮยุง-ซุก รับบท อี-กึม, เจ้าชายย็อนอิง
** อี ซอน-โฮ รับบท พระเจ้าย็องโจ

## อ้างอิง

* http://drama.kapook.com/view26666.html
* http://www.thaitv3.com/ch3/ซีรีส์ช่อง3/112/ทงอี-จอมนางคู่บัลลังก์/

หมวดหมู่:ละครโทรทัศน์ช่องบริษัทกระจายเสียงและแพร่ภาพมุนฮวา
หมวดหมู่:ละครโทรทัศน์เกาหลีใต้ในปี พ.ศ. 2553
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ที่มีฉากในยุคราชวงศ์โชซ็อน
หมวดหมู่:ละครโทรทัศน์เกาหลีใต้ในคริสต์ทศวรรษ 2010
สลากภัต

[left|thumb|200px|การถวายโดยอุทิศให้แก่สงฆ์ โดยอุทิศให้เป็น[เผดียงสงฆ์ (ไม่ระบุเฉพาะว่าจะถวายรูปไหน) เช่นการถวายสลากภัต แม้พระจะได้รับของที่ถวายแค่รูปเดียว แต่ถือได้ว่าพระสงฆ์ที่มารับถวายเป็นพระที่ได้รับมอบหมายจากสงฆ์ ก็นับเป็นสังฆทานเช่นกัน]]
**สลากภัต** () เป็นศัพท์ในพระวินัยปิฎก เป็นชื่อเรียกวิธีถวายทานแก่พระสงฆ์วิธีหนึ่ง โดยการจับสลากเพื่อแจกภัตตาหารหรือปัจจัยวัตถุที่ได้รับจากผู้ศรัทธาถวาย เพื่ออนุเคราะห์แก่ผู้ศรัทธาที่มีปัจจัยวัตถุจำกัดและไม่สามารถถวายแก่พระสงฆ์ทั้งหมดได้

โดยสลากภัตนับเนื่องในสังฆทานที่มีอานิสงส์มาก เพราะถือว่าแม้จะตั้งสลากถวายกับพระภิกษุรูปใดรูปหนึ่งที่จับสลากได้ ย่อมเท่ากับถวายกับพระสงฆ์ทั้งหมด เพราะสลากที่จับนั้นพระสงฆ์ทุกรูปในอารามนั้นมีสิทธิ์ได้ นอกจากนั้นสลากภัตยังเป็นหลักการในพระวินัยที่พระพุทธเจ้าทรงวางไว้เพื่อสร้างจิตสำนึกความเท่าเทียมกันและสร้างความเป็นอันหนึ่งเดียวกันแก่คณะสงฆ์

ในประเทศไทย มีประเพณีสลากภัต ภาคเหนือเรียกว่า ประเพณีทานก๋วยสลาก ตามวัดต่าง ๆ โดยจัดในช่วงเดือน 6 จนถึงเดือน 8 ซึ่งเป็นช่วงผลไม้อุดมสมบูรณ์ โดยมีการรวมตัวของคณะศรัทธาทั้งหมู่บ้านนำผลไม้และสำรับคาวหวานไปตั้งเป็นสลากถวายพระภิกษุที่นิมนต์มาจากวัดต่าง ๆ เป็นประเพณีใหญ่สำหรับหมู่บ้านและวัดนั้น ๆ โดยในแต่ละภูมิภาคมีรายละเอียดการจัดประเพณีแตกต่างกันไป

## ดูเพิ่ม
* สังฆทาน

## อ้างอิง

หมวดหมู่:พระสงฆ์
หมวดหมู่:ทานพิธีในศาสนาพุทธ
หมวดหมู่:คำศัพท์ศาสนาพุทธ
สมพล รุ่งพาณิชย์

สม**พล รุ่งพาณิชย์** (เกิด 24 มิถุนายน พ.ศ. 2528) ชื่อเล่น **แหลม** เป็นนักร้องและนักแสดงชาวไทย อดีตนักร้องนำของวง 25 hours ก่อนหน้านี้สมพลได้ประกวด hot wave music award ครั้งที่ 5 เมื่อ พ.ศ. 2543 และคว้ารางวัลนักร้องยอดเยี่ยมประจำปีนั้น จนได้เซ็นสัญญากับ Grammy ได้ออกอัลบั้ม *โชว์รูม 2* ใน พ.ศ. 2549 หลังจากนั้นได้ออกอัลบั้มเดี่ยว *คืนบางคืน เพลงบางเพลง* ในสังกัดจีนี่เรคอร์ดส

หลังหมดสัญญากับแกรมมี่ สมพลกับเพื่อนได้ย้ายค่ายเมื่อ พ.ศ. 2551 และออกอัลบั้มเต็มใน พ.ศ. 2552 *25hours* และ พ.ศ. 2554 ก็ได้ปล่อยอัลบั้มชุดที่สอง *Color in White* ในสังกัดค่ายเดิม และใน พ.ศ. 2558 ก็ได้กลับจีนี่เรคคอร์ดพร้อมปล่อยชุดที่สาม *Mom & Pop Shop*

## ประวัติ
สมพล รุ่งพาณิชย์ เกิดและเติบโตในครอบครัวพ่อค้าขายก๋วยเตี๋ยว เกิดเมื่อวันที่ 24 มิถุนายน พ.ศ. 2528 จบการศึกษาระดับมัธยมจากโรงเรียนสวนกุหลาบวิทยาลัย รังสิต และระดับอุดมศึกษาจาก มหาวิทยาลัยเทคโนโลยีราชมงคลธัญบุรี คณะศิลปกรรมศาสตร์  ภาควิชาจิตรกรรม และได้รับพระราชทาน ปริญญาปรัชญาดุษฎีบัณฑิตกิตติมศักดิ์(สาขาดนตรีสากล)จาก มหาวิทยาลัยเทคโนโลยีราชมงคลธัญบุรี เคยประกวด ฮอตเวฟมิวสิกอวอร์ดส์ ครั้งที่ 5 เมื่อปี พ.ศ. 2543  คว้ารางวัลนักร้องยอดเยี่ยมประจำปี โดยหลังการประกวด อัมรินทร์ เหลืองบริบูรณ์ นักร้องนำวง พอส ได้กล่าวออกมาชื่นชมว่า "จะร้องเก่งกว่าพี่แล้วนะ" หลังจากนั้นได้เข้าเป็นศิลปินกับ แกรมมี่ ในจีนี่เรคอร์ดส ภายหลังหมดสัญญา จึงได้ตั้งวงกับเพื่อน ทเวนตีไฟฟ์อาเวอส์ กับทางบีลีฟเรดคอร์ดส ออกซิงเกิ้ล  วันดีดี ในปี พ.ศ. 2551 และออกอัลบั้มเต็มในปี 2552  *25 Hours* และปี 2554 ก็ได้ปล่อยอัลบั้มชุดที่สอง Color in White ในสังกัดค่ายเดิม และในปี 2558 ก็ได้กลับเข้ามาจี่นี่เรดคอร์ดพร้อมปล่อยชุดที่สาม Mom & Pop Shop 

## ผลงาน
### ผลงานเดี่ยว
* Show Room 2 (พ.ศ. 2549) 
# แสนดี
# ฉันยังเป็นคนรักของเธอทุกวัน

* คืนบางคืน เพลงบางเพลง (พ.ศ. 2550)
# เริ่มต้นใหม่อีกครั้ง
# น้ำlก
# อย่ากังวล
# คืนบางคืน เพลงบางเพลง
# คืนเหงา
# หรือเธอเป็นเพียงเงา
# จะมีสักคนไหม
# เธอไม่ใช่อากาศ
# ทำไมต้องหลอกกัน
# กลับมาเหมือนเดิม
# ข้าวเกรียบตะวัน
# ส่งมือ
# โลกอีกใบ
# บางสิ่ง(Moderndog Cover)
# หลงกล(หิน เหล็ก ไฟ Cover)
# ร้องไปกับฟ้า Ft.D GERRARD(Ost.4Kings2)
### ผลงานเพลง
*  เจ้าหญิงของฉัน (ประกอบละคร เจ้าหญิงขอทาน)
*Jazz Everyone (ประกอบโฆษณา Honda Jazz)
*Will You (ประกอบโฆษณารถจักรยานยนต์ฮอนด้า)
*จารึกราชมงคลธัญบุรี
*ราชมงคลธัญบุรีเกมส์
*Jingle GMM Channel
*Jingle GMM 25
*สุขาอยู่อยู่หนใด
*Sexy lady
*ถามใคร
*ทำได้เพียง
*ไม่เคย
*คนข้างๆ
*แรงโน้มถ่วง
*ในวันที่เขาต้องไป
*ลืมกันแล้วหรือยัง
*เธอเอาใจฉันไป
*ไม่ได้ถาม
*โลกอีกใบ
*หลงกล (ROCK QUEST PROJECT ร่วมกับอาร์เอส มิวสิค; ต้นฉบับโดย หิน เหล็ก ไฟ)

### ผลงานการแสดง​
*4 KINGS อาชีวะ ยุค 90​ (รับบท บ่าง กนก )​
*4 KINGS 2 (รับบท บ่าง กนก )
*มือปืน (รับบท เพชร)
*อรหันต์บรรลัย(รับบทอรหันต์)
*เด็กโขน(รับบทต่อ)

## อ้างอิง

หมวดหมู่:บุคคลที่เกิดในปี พ.ศ. 2528
หมวดหมู่:ศิลปินสังกัดจีนี่เรคอร์ดส
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นายแบบไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากโรงเรียนสวนกุหลาบวิทยาลัย รังสิต
หมวดหมู่:บุคคลจากคณะศิลปกรรมศาสตร์ มหาวิทยาลัยเทคโนโลยีราชมงคลธัญบุรี
หมวดหมู่:นักแต่งเพลงชาวไทย
หมวดหมู่:พุทธศาสนิกชนชาวไทย
หมวดหมู่:ศิลปินสังกัดมิวซิกมูฟ
การระบาดของ E. coli O104:H4 พ.ศ. 2554

[thumb|

การสัมผัสการระบาดของโรคเริ่มขึ้นตั้งแต่วันที่ 21 เมษายน พ.ศ. 2554 ในผู้ที่อาศัยอยู่ถาวรหรือชั่วคราวในเยอรมนี ซึ่งบริโภคอาหารที่ผลิตในเยอรมนีหรือการสัมผัสใกล้ชิดกับผู้ป่วย[กลุ่มอาการเม็ดเลือดแดงแตก-ยูรีเมีย]]

**การระบาดของ [[Escherichia coli O104:H4|''Escherichia coli'' O104:H4]]** เริ่มขึ้นในช่วงเดือนพฤษภาคม พ.ศ. 2554 ในประเทศเยอรมนี โดย *[[Escherichia coli]]* หรือที่รู้จักกันอย่างแพร่หลายในชื่อ *E. coli* นั้น เป็นแบคทีเรียชนิดหลักชนิดหนึ่งซึ่งก่อสารพิษแก่อาหาร

การระบาดเริ่มขึ้นเมื่อพบว่ามีชาวเยอรมันจำนวนหนึ่งติดเชื้อแบคทีเรียนี้และนำไปสู่กลุ่มอาการยูเรเมียเหตุเลือดสลาย (hemolytic-uremic syndrome) อันเป็นภาวะฉุกเฉินทางแพทย์ที่จำต้องได้รับการรักษาอย่างเร่งด่วน ในเบื้องต้นเจ้าหน้าที่ของเยอรมันคาดการณ์ว่าสาเหตุของเชื้อแบคที่เรียนี้มาจาก แตงกวาที่ปนเปื้อน ซึ่งมาจากประเทศสเปน และต่อมาพบว่าสาเหตุไม่ได้มาจากแตงกวาที่ปนเปื้อนแต่อย่างใด แต่การคาดการณ์ดังกล่าวส่งผลให้สเปนเกิดความไม่พอใจเป็นอย่างมากที่เยอรมันกล่าวอ้างที่แหล่งที่มาของเชื้อโดยปราศจากการตรวจสอบที่ละเอียด

ภายหลังการระบาดของเชื้อ จนกระทั่งถึงวันที่ 2 มิถุนายน พบว่ามีผู้ติดเชื้อทั้งสิ้น 2,000 คน และพบผู้เสียชีวิต 8 ราย และพบผู้ป่วยซึ่งอยู่ในกลุ่มอาการยูเรเมียเหตุเลือดสลาย ซึ่งอยู่ภายใต้การดูแลของแพทย์อีก 500 ราย  โดยประเทศที่พบผู้ติดเชื้อได้แก่ ประเทศสวิตเซอร์แลนด์, ประเทศโปแลนด์, ประเทศเนเธอร์แลนด์, สหราชอาณาจักร และ สหรัฐอเมริกา ซึ่งผู้ป่วยทุกรายล้วนมรประวัติการเดินทางมาจากประเทศเยอรมันทั้งสิ้น

## อ้างอิง

หมวดหมู่:ภัยพิบัติทางการแพทย์
ฮิรากาตะ

**ฮิรากาตะ** () เป็นนครในจังหวัดโอซากะ ประเทศญี่ปุ่น ตั้งอยู่ทางทิศตะวันออกเฉียงเหนือของจังหวัดติดกับจังหวัดนาระและจังหวัดเกียวโต  ฮิรากาตะมีจำนวนประชากรประมาณ 397,681 คน 183,075 หลังคาเรือน มีความหนาแน่นของประชากร 6,100 คนต่อตารางกิโลเมตร และมีขนาดพื้นที่ทั้งสิ้น 

สถานที่ท่องเที่ยวที่มีชื่อเสียงของเมืองฮิรากาตะ คือ สวนฮิรากาตะ

## ภูมิศาสตร์
right|thumb|260px|สวนฮิรากาตะ

ฮิรากาตะตั้งอยู่ทางทิศตะวันออกเฉียงเหนือของจังหวัดโอซากะ ตั้งอยู่เกือบกึ่งกลางระหว่างนครโอซากะและนครเกียวโต ตั้งอยู่บนฝั่งซ้ายของแม่น้ำโยโดงาวะ มีรูปร่างเป็นรูปสามเหลี่ยมที่มีความยาวจากตะวันออกไปตะวันตก 12.0 กิโลเมตร และความยาวจากเหนือไปใต้ 8.7 กิโลเมตร และติดกับภูเขาอิโกมะทางทิศตะวันออก

### เทศบาลข้างเคียง
* จังหวัดโอซากะ
** เนยางาวะ
** คาตาโนะ
** ทากัตสึกิ
** คาตาโนะ
** ชิมาโมโตะ
* จังหวัดเกียวโต
** ยาวาตะ
** เคียวตานาเบะ
* จังหวัดนาระ
** อิโกมะ

## อ้างอิง

## แหล่งข้อมูลอื่น
* 
* เว็บไซต์ทางการนครฮิรากาตะ 
* www.city.hirakata.osaka.jp.e.cu.hp.transer.com 


หมวดหมู่:นครในจังหวัดโอซากะ
หัวเว่ย

**หัวเว่ยเทคโนโลยี** (; ) เป็นบริษัทผู้ผลิตอุปกรณ์เครือข่ายและอุปกรณ์โทรคมนาคมสัญชาติจีน มีสำนักงานใหญ่อยู่ที่นครเชินเจิ้น มณฑลกวางตุ้ง สาธารณรัฐประชาชนจีน ปัจจุบันเป็นผู้ผลิตอุปกรณ์เครือข่ายและโทรคมนาคมรายใหญ่ที่สุดของจีน และเป็นผู้ผลิตอุปกรณ์และติดตั้งงานโครงสร้างพื้นฐานของระบบโทรศัพท์เคลื่อนที่รายใหญ่อันดับหนึ่งของโลกในปี 2012

หัวเว่ยก่อตั้งขึ้นในปี 1987 โดยเหริน เจิ้งเฟย ปัจจุบัน บริษัทมีธุรกิจหลักแบ่งออกเป็นสามกลุ่มใหญ่ ๆ ได้แก่ กลุ่มเครือข่ายโทรคมนาคม กลุ่มผลิตภัณฑ์และบริการสำหรับภาคธุรกิจและองค์กร และกลุ่มอุปกรณ์สื่อสารสำหรับผู้บริโภค โดยมีพนักงานรวมทั้งหมดกว่า 110,000 คนทั่วโลก นอกจากนี้ หัวเว่ยยังมีศูนย์วิจัยและพัฒนาเทคโนโลยีอีกกว่า 20 แห่งทั่วโลก 

ในปี 2010 หัวเว่ยได้รับการจัดอันดับให้อยู่ใน 500 บริษัทใหญ่ของนิตยสารฟอร์จูน ด้วยยอดขาย 21.8 พันล้านดอลลาร์สหรัฐ และกำไรสุทธิ 2.67 พันล้านดอลลาร์สหรัฐ ปัจจุบันบริษัทยังเป็นบริษัทจำกัด ที่ไม่เสนอขายหุ้นต่อประชาชนทั่วไป แต่กระจายหุ้นให้เฉพาะกับพนักงานบริษัท 

## อ้างอิง

## แหล่งข้อมูลอื่น
*Huawei Technologies official website

หมวดหมู่:บริษัทของจีน
หมวดหมู่:บริษัทที่ก่อตั้งในปี พ.ศ. 2530
หมวดหมู่:บริษัทนานาชาติที่มีสำนักงานใหญ่อยู่ที่จีน
แซดทีอี

**แซดทีอี คอร์ปอเรชัน** () เป็นบริษัทผู้ผลิตอุปกรณ์โทรศัพท์เคลื่อนที่และระบบโทรคมนาคมสัญชาติจีน  เป็นผู้ผลิตรายใหญ่อันดับสองของจีน รองจากหัวเหว่ย และผู้รับจ้างผลิตเครื่องโทรศัพท์เคลื่อนที่ รายใหญ่อันดับสี่ของโลก  

ชื่อย่อบริษัท ย่อมาจาก จงซิง ทงซวิ่น ()  บริษัทก่อตั้งในปี ค.ศ. 1985 ที่เมืองเซินเจิ้น มณฑลกวางตุ้ง สาธารณรัฐประชาชนจีน ปัจจุบันมีหุ้นจำหน่ายในตลาดหลักทรัพย์ฮ่องกง และตลาดหลักทรัพย์เชินเจิ้น

## อ้างอิง

## แหล่งข้อมูลอื่น

*

หมวดหมู่:บริษัทของจีน
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทจดทะเบียนในตลาดหลักทรัพย์เซินเจิ้น
หมวดหมู่:บริษัทที่ก่อตั้งในปี พ.ศ. 2528
หมวดหมู่:บริษัทนานาชาติที่มีสำนักงานใหญ่อยู่ที่จีน
Escherichia coli O104:H4

**''Escherichia coli'' O104:H4** เป็นแบคทีเรีย *[[Escherichia coli]]* สายพันธุ์ที่ทำให้เกิดเลือดออกในทางเดินอาหาร (enterohemorrhagic strain) ชนิดหายากชนิดหนึ่ง ซึ่งสามารถผลิตพิษคล้ายพิษของเชื้อบิดได้ ทำให้เกิดการระบาดใน พ.ศ. 2554 โดยอักษร O หมายถึงชนิดการจำแนกประเภทตามวิทยาภูมิคุ้มกันจากแอนติเจนไลโปโพลีแซคคาไรด์บนเยื่อหุ้มเซลล์ ส่วนตัว H หมายถึงแอนติเจนบนแฟลเจลลัม

BGI Shenzhen ถอดรหัสพันธุกรรมของเชื้อนี้แล้วพบว่าเป็นสายพันธุ์ใหม่ซึ่งผลิตพิษที่มีความรุนแรงมาก เป็นสายพันธุ์ผสมซึ่งได้รับพันธุกรรมที่ผลิตพิษมาจากเชื้อ *E. coli* สายพันธุ์ที่มีการสะสมในทางเดินอาหาร (enteroaggregative strain) ผ่านการถ่ายทอดยีนในแนวราบ เชื้อ *E. coli* สายพันธุ์ O104:H4 มีลักษณะเฉพาะทางพันธุกรรมดังตจ่อไปนี้
* มียีน Shiga toxin stx2
* มียีน terE (tellurite resistance gene cluster)
* ไม่มียีน eae (intimin adherence gene)
* มียีน beta-lactamase ampC, ampD, ampE, ampG และ ampH

ก่อนจะมีการระบาดใน พ.ศ. 2554 มีการรายงานผู้ป่วย *E. coli* O104:H4 ตีพิมพ์ในวารสารวิชาการเพียงรายเดียว เป็นผู้ป่วยหญิงชาวเกาหลี ซึ่งรายงานไว้ใน ค.ศ. 2005 นอกจากนี้ยังมีการระบาดของเชื้อสายพันธุ์ที่เชื่อกันว่ามีความใกล้เคียงกัน คือ O104:H21 ทำให้เกิดการระบาดของลำไส้ใหญ่อักเสบตกเลือดในมอนทานา เมื่อ ค.ศ. 1994

## อ้างอิง

หมวดหมู่:แบคทีเรียก่อโรค
กลุ่มอาการเม็ดเลือดแดงแตก-ยูรีเมีย

**กลุ่มอาการเม็ดเลือดแดงแตก-ยูรีเมีย** () เป็นโรคซึ่งทำให้มีการแตกของเม็ดเลือดแดง ไตวายเฉียบพลัน (ทำให้มีของเสียคั่งในเลือด หรือ ยูรีเมีย) และเกล็ดเลือดต่ำ ส่วนใหญ่พบในเด็ก แต่ก็สามารถพบในผู้ใหญ่ได้ ผู้ป่วยส่วนใหญ่จะมีอาการท้องเสียที่เกิดจาก ''E. coli'' O157:H7 นำมาก่อน ซึ่งมักติดจากการกินอาหาร ถือเป็นภาวะฉุกเฉินทางการแพทย์ มีอัตราตาย 5-10% ผู้ป่วยที่รอดชีวิตส่วนใหญ่จะหายจากโรคโดยไม่มีภาวะแทรกซ้อนติดตัว แต่ส่วนหนึ่งอาจเกิดมีไตวายเรื้อรังจนจำเป็นต้องได้รับการรักษาต่อเนื่องได้ โรคนี้ได้รับการอธิบายครั้งแรกเมื่อ ค.ศ. 1955

## อ้างอิง

## แหล่งข้อมูลอื่น
*  GeneReviews/NCBI/NIH/UW entry on Atypical hemolytic–uremic syndrome

หมวดหมู่:วักกวิทยา
หมวดหมู่:โลหิตวิทยา
หมวดหมู่:กลุ่มอาการ
หมวดหมู่:โลหิตจางจากเม็ดเลือดแดงแตก
การถ่ายทอดยีนในแนวราบ

**การถ่ายทอดยีนในแนวราบ**หรือ**การถ่ายทอดยีนในแนวข้าง**คือกระบวนการใดๆ ที่ทำให้มีการถ่ายทอดสารพันธุกรรมจากสิ่งมีชีวิตตัวหนึ่งไปยังอีกตัวหนึ่งซึ่งไม่ใช่ทายาท แตกต่างจากการถ่ายทอดยีนในแนวดิ่งซึ่งเป็นการถ่ายทอดสารพันธุกรรมจากรุ่นสู่รุ่นไปยังทายาท

การศึกษาทางพันธุศาสตร์แต่เดิมส่วนใหญ่จะเน้นไปทางการถ่ายทอดยีนในแนวดิ่ง แต่ปัจจุบันพบว่าการถ่ายทอดยีนในแนวราบเป็นปรากฏการณ์ที่ส่งผลสำคัญและเกิดขึ้นมากกว่าที่เคยเข้าใจกัน

การถ่ายทอดยีนในแนวราบที่ทำโดยมนุษย์เป็นส่วนหนึ่งของพันธุวิศวกรรม

หมวดหมู่:พันธุศาสตร์
หมวดหมู่:การดื้อยาปฏิชีวนะ
แม่น้ำแอพะแลชิโคลา

thumb|แม่น้ำแอพะแลชิโคลา (สีน้ำเงิน)
[thumb|แม่น้ำแอพะแลชิโคลาใกล้กับ[ฟอร์ตแกดสเดนในรัฐฟลอริดา]]

**แม่น้ำแอพะแลชิโคลา** () เป็นแม่น้ำสายหนึ่งในรัฐฟลอริดา สหรัฐอเมริกา ความยาวประมาณ 112 ไมล์ (180 กิโลเมตร) ไหลลงสู่อ่าวเม็กซิโก ลุ่มน้ำขนาดใหญ่ที่สุดซึ่งเป็นที่รู้จักในชื่อลุ่มน้ำเอซีเอฟ ครอบคลุมพื้นที่ประมาณ 19,500 ตารางไมล์ (50,505 ตารางกิโลเมตร) ระยะทางของต้นน้ำไกลที่สุดอยู่ในรัฐจอร์เจียทางตะวันออกเฉียงเหนือยาวประมาณ 500 ไมล์ (800 กิโลเมตร) ชื่อของแม่น้ำมาจากเผ่าแอพะแลชิโคลาซึ่งอาศัยอยู่ตามลุ่มน้ำแห่งนี้

แม่น้ำแอพะแลชิโคลารวมตัวจากแม่น้ำสองสายได้แก่ แม่น้ำแชตตะฮูชี และแม่น้ำฟลินต์ ไหลมาบรรจบกันที่ทะเลสาบเซมิโนลซึ่งเกิดจากการเก็บกักน้ำของเขื่อนจิม วูดรัฟฟ์ เป็นจุดเริ่มต้นแบ่งพรมแดนระหว่างรัฐฟลอริดากับรัฐจอร์เจีย ใกล้กับเมืองแชตตะฮูชีตั้งอยู่ที่ประมาณ 60 ไมล์ทางตะวันออกเฉียงเหนือของพานามาซิตี แม่น้ำแอพะแลชิโคลาไหลลงทางใต้ผ่านป่าในฟลอริดาแพนแฮนเดิล ผ่านเมืองบริสทอล บริเวณตอนเหนือของเทศมณฑลกัลฟ์มีแม่น้ำชิโพลาสายสั้น ๆ เข้ามาบรรจบจากด้านตะวันตก ปลายน้ำอยู่ที่อ่าวแอพะแลชิโคลาซึ่งเป็นเวิ้งน้ำแห่งหนึ่งของอ่าวเม็กซิโก แม่น้ำสายนี้เป็นเส้นแบ่งระหว่างเขตเวลาตะวันออกกับเขตเวลากลางของสหรัฐอเมริกายกเว้นบริเวณปากแม่น้ำ

บริเวณแม่น้ำแอพะแลชิโคลาเป็นแหล่งที่มีชื่อเสียงเรื่องน้ำผึ้งดอกไม้ชนิดเดียว (monofloral honey) คุณภาพสูงจากต้นทูพิโล (tupelo) ที่ขึ้นอยู่บริเวณตะวันออกเฉียงใต้ของสหรัฐอเมริกา น้ำผึ้งชนิดบริสุทธิ์ที่สุด (ที่ได้รับรองโดยการวิเคราะห์เกสร) และแพงที่สุดผลิตจากบริเวณลุ่มน้ำแห่งนี้ น้ำผึ้งทูพิโลในปีที่ได้ผลผลิตดีโดยกลุ่มเกษตรกรผู้เลี้ยงผึ้งที่เชี่ยวชาญมีมูลค่าสูงถึง 900,000 ดอลลาร์สหรัฐในฤดูใบไม้ผลิแต่ละครั้ง 

## อ้างอิง

## แหล่งข้อมูลอื่น
* U.S. Army Corps of Engineers: Flint-Chatahoochee-Apalachicola basin 
* Florida State Univ: Apalachicola River Ecological Management Plan 
* Blountstown Bridge 
* The Nature Conservancy on the Apalachicola River  The river basin is home to a multitude of biological diversity.
* Apalachicola River: an American Treasure 
* Apalachicola Riverkeeper
* Apalachicola River Watershed - Florida DEP 
* 

### หนังสืออ่านเพิ่มเติม
* Light, H.M., M.R. Darst, and J.W. Grubbs. (1998). *Aquatic habitats in relation to river flow in the Apalachicola River floodplain, Florida* [U.S. Geological Survey Professional Paper 1594]. Washington, D.C.: U.S. Department of the Interior, U.S. Geological Survey.

หมวดหมู่:แม่น้ำในรัฐฟลอริดา
ซูล

**ซูล** () เป็นเมืองในรัฐทือริงเงิน ตั้งอยู่ทางตอนกลางของประเทศเยอรมนี ในปี ค.ศ. 2003 มีประชากร 43,610 คน เมืองผลิตรถจักรยานยนต์ เครื่องจักร เครื่องมือที่ให้ความเที่ยงตรงสูง ปืนที่ใช้ในการกีฬา มีชื่อเสียงเรื่องการผลิตปืนมาหลายศตวรรษ

## อ้างอิง
ไฟโบรไมอัลเจีย

**ไฟโบรไมอัลเจีย** () คือกลุ่มอาการปวดเรื้อรังที่มีอาการนานกว่า 3 เดือน โดยมีการกระจายของอาการปวดหลายแห่งหรือทั่วร่างกาย และมีอาการอื่นๆ ที่ไม่ใช่อาการปวดร่วมด้วยสี่กลุ่มเพื่อใช้เป็นตัวช่วยบอกความรุนแรงของโรค คือ อาการอ่อนเพลีย การนอนหลับที่ผิดปกติ สมาธิ/ความจำบกพร่อง และรวมถึงอาการอื่นๆ ซึ่งจะเป็นอาการที่ไม่จำเพาะ นับรวมกันเป็นอีกหนึ่งกลุ่ม

## อ้างอิง

หมวดหมู่:วิทยารูมาติก
หมวดหมู่:กลุ่มอาการ
เทศบาลเมืองวิเชียรบุรี

**วิเชียรบุรี** เป็นเทศบาลเมืองแห่งหนึ่งที่ตั้งอยู่ในอำเภอวิเชียรบุรี จังหวัดเพชรบูรณ์ มีพื้นที่ 26.54 ตารางกิโลเมตร ครอบคลุมพื้นที่บางส่วนของ 2 ตำบล คือ ตำบลท่าโรง และตำบลสระประดู่ มีประชากร ณ เดือนกรกฎาคม พ.ศ. 2568 จำนวน 21,485 คน เป็นเทศบาลที่มีประชากรมากที่สุดในจังหวัดเพชรบูรณ์

## ประวัติ
วิเชียรบุรี เป็นชุมชนเก่าแก่ร่วมสมัยกับเมืองศรีเทพ สันนิษฐานว่าเป็นเมืองลูกหรือเมืองท่าของเมืองศรีเทพ เนื่องจากอยู่ชิดกับแม่น้ำป่าสัก ต่อเนื่องยาวนานมาจนถึงสมัย สมเด็จพระนเรศวรมหาราช มีความสำคัญคือเป็นเมืองของขุนพลเอกคู่ใจสมเด็จพระนเรศวรมหาราช พระศรีถมอรัตน์ หรือ พระยาศรีไสยณรงค์ จากคำบอกเล่าปากต่อปากของคนเฒ่าคนแก่ที่เล่าต่อ ๆ กันมาว่า สมเด็จพระนเรศวรมหาราชเมื่อครั้งเป็นพระมหาอุปราชา เสด็จปราบเขมรที่เมืองไชยบาดาลเสร็จแล้ว จึงเสด็จมายั้งทัพที่บริเวณหน้าสถานีตำรวจภูธรวิเชียรบุรีในปัจจุบัน เพื่อเยี่ยมเยียนราษฎรเมืองศรีเทพในขณะนั้น

เมืองวิเชียรบุรี เดิมชื่อว่า "เมืองท่าโรง" ต่อมาในสมัยพระบาทสมเด็จพระนั่งเกล้าเจ้าอยู่หัวทรงโปรดเกล้าให้เปลี่ยนชื่อเป็นเมืองวิเชียรบุรี ฐานะเป็นเมืองตรี ได้รวบรวมเมืองชัยบาดาลและเมืองบัวชุม ขึ้นตรงต่อเมืองวิเชียรบุรี จนกระทั่งเมื่อตั้งมณฑลเพชรบูรณ์ในสมัยสมเด็จพระจุลจอมเกล้าเจ้าอยู่หัว จึงได้มีการกำหนดให้เมืองวิเชียรบุรีเป็นชุมชนที่ตั้งที่ว่าการอำเภอวิเชียรบุรี ซึ่งเป็นอำเภอหนึ่งในจังหวัดเพชรบูรณ์เมื่อ พ.ศ. 2441 ต่อมาใน พ.ศ. 2482 ได้เปลี่ยนชื่ออำเภอวิเชียรบุรีเป็นอำเภอท่าโรง จนกระทั่งเมื่อ พ.ศ. 2487 จึงได้กลับมาใช้ชื่ออำเภอวิเชียรบุรี

แต่เดิมพื้นที่บริเวณเมืองวิเชียรบุรีอยู่ในเขตสุขาภิบาลวิเชียรบุรี ตามประกาศกระทรวงมหาดไทย เรือง การจัดตั้งสุขาภิบาลวิเชียรบุรี ลงวันที่ 15 ตุลาคม พ.ศ. 2499 ต่อมาได้เปลี่ยนฐานะเป็นเทศบาลตำบลวิเชียรบุรี ตามราชกิจจานุเบกษา ลงวันที่ 24 กุมภาพันธ์ พ.ศ. 2542 และได้รับการยกฐานะจากเทศบาลตำบลวิเชียรบุรี เป็นเทศบาลเมืองวิเชียรบุรี ตั้งแต่วันที่ 9 พฤษภาคม พ.ศ. 2554

## ภูมิศาสตร์
### อาณาเขตติดต่อ
* **ทิศเหนือ** จดหมู่ที่ 8 ตำบลท่าโรง (องค์การบริหารส่วนตำบลท่าโรง) 
* **ทิศตะวันออก** จดหมู่ที่ 17 ตำบลท่าโรงและตำบลน้ำร้อน (ติดต่อกับองค์การบริหารส่วนตำบลท่าโรง และองค์การบริหารส่วนตำบลน้ำร้อน) 
* **ทิศใต้** จดหมู่ที่ 5 ตำบลท่าโรง และตำบลสระประดู่ (ติดต่อกับองค์การบริหารส่วนตำบลท่าโรง และองค์การบริหารส่วนตำบลสระประดู่) 
* **ทิศตะวันตก** ติดต่อกับองค์การบริหารส่วนตำบลสระประดู่

### ภูมิประเทศ
เมืองวิเชียรบุรีอยู่ห่างจากถนนสระบุรี–หล่มสัก หรือทางหลวงแผ่นดินหมายเลข 21 เป็นระยะทาง 7 กิโลเมตรมีลักษณะพื้นที่เป็นที่ราบลุ่มเป็นส่วนใหญ่ และยังมีแม่น้ำป่าสักไหลผ่าน ซึ่งเหมาะแก่การเพาะปลูกพืชทุกชนิด

### ภูมิอากาศ
ลักษณะภูมิอากาศโดยทั่วไปของเมืองวิเชียรบุรี มีลักษณะภูมิอากาศแบบมรสุมเมืองร้อน เนื่องจากได้รับอิทธิพลของมรสุมตะวันออกเฉียงเหนือจากอ่าวไทยและทะเลจีนใต้ และมรสุมตะวันตกเฉียงใต้จากมรสุมอินเดีย ทำให้มี 3 ฤดูกาล คือ
* ฤดูร้อน ตั้งแต่ปลายเดือนกุมภาพันธ์ไป ถึงเดือนพฤษภาคม 
* ฤดูฝน ตั้งแต่ ปลายเดือนพฤษภาคมถึงเดือนตุลาคม 
* ฤดูหนาว ตั้งแต่เดือน พฤศจิกายนถึง เดือนมกราคมของทุกปี

## ประชากร
ในเดือนกรกฎาคม พ.ศ. 2568 เทศบาลเมืองวิเชียรบุรีมีจำนวนประชากรทั้งสิ้น 21,485 คน ประกอบด้วย ชาย 10,205 คน คิดเป็นร้อยละ 47.50 และหญิง 11,280 คน คิดเป็นร้อยละ 52.50 มีจำนวนครัวเรือน 9,145 ครัวเรือน มีความหนาแน่นเฉลี่ย 809.53 คนต่อตารางกิโลเมตร

## อ้างอิง

## แหล่งข้อมูลอื่น
* เว็บไซต์เทศบาลเมืองวิเชียรบุรี

วิเชียรบุรี
หมวดหมู่:อำเภอวิเชียรบุรี
รายชื่ออัลบั้มเพลงที่ขับร้องโดยคาราบาว

รายชื่ออัลบั้มเพลงของวงดนตรี**[[คาราบาว]]** โดยรวมทั้งอัลบั้มปกติ + อัลบั้มพิเศษ + อัลบั้มรวมเพลง และ อัลบั้มเดี่ยวของ ยืนยง โอภากุล (แอ๊ด คาราบาว) หัวหน้าวง 

## 0-9

## B

## C

## L

## S

## T

## V

## W

## ก

## ข

## ค

## จ

## ช

## ซ

## ด

## ต

## ท

## น

## บ

## ป

## ผ

## พ

## ฟ

## ม

## ย

## ร

## ล

## ว

## ส

## ห

## อ

## ฮ

หมวดหมู่:ผลงานของศิลปินไทย
หมวดหมู่:คาราบาว
เส้นเฟราน์โฮเฟอร์

thumb|right|320px|สเปกตรัมดวงอาทิตย์พร้อมกับเส้นเฟราน์โฮเฟอร์
ในทางฟิสิกส์และทัศนศาสตร์ **เส้นเฟราน์โฮเฟอร์** () เป็นชุดของเส้นสเปกตรัมซึ่งตั้งชื่อตามโยเซ็ฟ ฟ็อน เฟราน์โฮเฟอร์ (ค.ศ. 1787–1826) นักฟิสิกส์ชาวเยอรมัน เส้นดังกล่าวเดิมจะสังเกตเห็นเป็นแถบมืด (เส้นการดูดกลืน) ในคลื่นที่ตามองเห็นของดวงอาทิตย์

ใน ค.ศ. 1802 วิลเลียม ไฮด์ วอลลัสตัน นักเคมีชาวอังกฤษ เป็นบุคคลแรกที่จดบันทึกรูปลักษณ์ของแถบมืดในสเปกตรัมดวงอาทิตย์ ใน ค.ศ. 1814 เฟราน์โฮเฟอร์ค้นพบเส้นดังกล่าวแยกต่างหาก และเริ่มต้นการศึกษาอย่างเป็นระบบ และการวัดความยาวคลื่นของแถบเหล่านี้อย่างระมัดระวัง ทั้งหมดแล้ว เขาได้ทำแผนที่เส้นดังกล่าวมากกว่า 570 เส้น และให้ชื่อลักษณะสำคัญด้วยตัวอักษร A ถึง K และเส้นที่อ่อนกว่าด้วยตัวอักษรอื่น การสังเกตแสงอาทิตย์สมัยใหม่สามารถตรวจจับเส้นเหล่านี้ได้หลายพันเส้น

อีกราว 45 ปีให้หลัง กุสทัฟ เคียร์ชฮ็อฟ และโรแบร์ท บุนเซิน สังเกตว่าเส้นเฟราน์โฮเฟอร์หลายเส้นเกิดขึ้นพร้อมกับเส้นเปล่งแสงอันมีลักษณะเฉพาะที่สามารถบ่งชี้ธาตุเคมีที่ได้รับความร้อนในสเปกตรัมได้ ทั้งสองได้รับข้อสรุปที่ถูกต้องว่าเส้นมืดในสเปกตรัมดวงอาทิตย์นั้นเกิดจากการดูดกลืนโดยธาตุเคมีในชั้นบรรยากาศของดวงอาทิตย์ ลักษณะอื่นบางลักษณะที่สามารถสังเกตเห็นได้ถูกระบุว่าเป็นเส้นฐานพิภพซึ่งเกิดจากการดูดกลืนโมเลกุลออกซิเจนของชั้นบรรยากาศของโลก

## อ้างอิง

หมวดหมู่:ฟิสิกส์อะตอม
หมวดหมู่:สเปกโทรสโกปี
หมวดหมู่:เคมีดาราศาสตร์
หญ้าปล้องละมาน

**หญ้าปล้องละมาน** (, ) เป็นพืชวงศ์หญ้าและพืชฤดูเดียว ขึ้นเป็นกอ สูง 1-2 เมตร ปกติไม่มีลิ้นใบ ใบเป็นเส้นตรง ยาว 10 - 30 เมตร ดอกเป็นดอกช่อแบบพานิเคิล ยาว 10 - 20 เซนติเมตร ประกอบด้วยช่อดอกย่อยแบบ spike  9-12 ช่อ ออกดอกตลอดปี ขยายพันธุ์ด้วยเมล็ด ชอบขึ้นในที่ชื้นแฉะ มักพบในนาและที่รกร้าง แพร่กระจายในบริเวณภาคกลางของประเทศไทย แต่พบน้อยกว่าหญ้าข้าวนก 

หญ้าปล้องละมานมีหลายพันธุ์ คาดว่ามีถิ่นกำเนิดในญี่ปุ่น ต่อมาจึงแพร่กระจายไปยังเกาหลี จีน และรัสเซีย เมล็ดรับประทานได้ โดยหุงในน้ำหรือนำไปคั่วใช้เป็นอาหารในยามขาดแคลน นำไปหมักทำเบียร์ ใช้เป็นอาหารสัตว์ ในชวานำยอดอ่อนไปรับประทานเป็นผัก โปรตีนในเมล็ดไม่มีกลูเตนจึงไม่เหมาะกับการนำไปทำขนมปัง 
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative
* พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 10: ธัญพืช. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 113 - 115
 หมวดหมู่:หญ้า
 หมวดหมู่:ธัญพืช
ไกลโคเจน

thumb|right|400px|โครงสร้างของไกลโคเจน
**ไกลโคเจน** () เป็นพอลิแซ็กคาไรด์ที่พบในเซลล์สัตว์ เป็นอาหารสะสมประเภทคาร์โบไฮเดรตในสัตว์ ซึ่งสร้างจากกลูโคส ประกอบไปด้วยกลูโคสต่อกันเป็นสายยาวด้วยพันธะไกลโคซิดิก โดยมีการแตกกิ่งสั้น ๆ จำนวนมาก เหมือนกับอะไมโลเพกทิน แต่มีจำนวนกิ่งมากกว่า

## การสังเคราะห์
เกิดขึ้นโดยกระบวนการไกลโคจีนีซิส

## การย่อยสลาย
เกิดขึ้นโดยกระบวนการไกลโคจีโนไลซิส

Action of Glycogen Phosphorylase on Glycogen

## แหล่งข้อมูลอื่น
* Glycogen detection using Periodic Acid Schiff Staining 
* Glycogen storage disease - McArdle's Disease Website
* 

หมวดหมู่:โภชนาการ
หมวดหมู่:พอลิแซ็กคาไรด์
ไนโตรจีนัสเบส

**ไนโตรจีนัสเบส** () ที่เป็นส่วนประกอบของกรดนิวคลีอิกเป็นเบสอินทรีย์ที่เป็น Heterocyclic aromatic ring สร้างขึ้นจากอะตอมของคาร์บอนและไนโตรเจน ไนโตรจีนัสเบสมี 2 ประเภท คือ พิวรีน ได้แก่ อะดีนีน (A), กวานีน (G) และไพริมีดีน ได้แก่ ไซโตซีน (C), ไทมีน (T) ซึ่งพบเฉพาะในดีเอ็นเอ และยูราซิล (U) ซึ่งพบเฉพาะในอาร์เอ็นเอ เบสเหล่านี้ทำให้กรดนิวคลีอิกมีคุณสมบัติในการดูดกลืนแสงอัลตราไวโอเลตได้ที่ความยาวคลื่น 260-280 นาโนเมตร

## อ้างอิง
*Nelson, David L. and Michael M. Cox (2008). *Principles of Biochemstry*, ed. 5, W.H. Freeman and Company.
*Carey, Francis A. (2008). *Organic Chemistry*, ed. 6, Mc Graw Hill.

หมวดหมู่:บทความเกี่ยวกับ ชีวเคมี ที่ยังไม่สมบูรณ์
หมวดหมู่:ชีวเคมี
หมวดหมู่:กรดนิวคลีอิก
ฮิสตามีน

**ฮีสตามีน** () เป็นสารที่มีบทบาทสำคัญในกระบวนการอักเสบ หลั่งจากมาสต์เซลล์ (Mast cell) เบโซฟิล และเกล็ดเลือด เมื่อเนื้อเยื่อถูกทำลาย ฮีสตามีนที่หลังมาจากเซลล์เหล่านี้จะจับกับตัวรับ (Receptor) ที่เส้นเลือดฝอยและเส้นเลือดดำขนาดเล็ก (Venule) ทำให้เส้นเลือดขยายตัวและเพิ่มการไหลผ่านของพลาสมาในเส้นเลือด

## ดูเพิ่ม
* สารต้านฮิสทามีน

## แหล่งข้อมูลอื่น
*Histamine and Histamine intolerance
หมวดหมู่:เลือด
หมวดหมู่:สารสื่อประสาท
พญากระรอกบินหูแดง

**พญากระรอกบินหูแดง** () เป็นกระรอกบินขนาดใหญ่ มีชื่อวิทยาศาสตร์ว่า *Petaurista petaurista*

มีรูปร่างและลักษณะคล้ายพญากระรอกบินหูดำ (*P. elegans*) ซึ่งอยู่ในสกุลเดียวกัน แตกต่างจากตรงที่มีปลายหางสีดำ  ขนสีน้ำตาลแดงไม่มีลาย หัวและหางมีลายจาง ๆ มีขนสีน้ำตาลแดงจางและมีลายจุดสีขาวหนาแน่น โดยเฉพาะบริเวณหัว ขอบหูด้านหน้าเป็นสีขาวและมีรอยแต้มสีขาวบริเวณไหล่ หางสีน้ำตาลอ่อนหรือสีเทา ปลายหางสีดำ มีคอหอยสีขาว 

มีความยาวลำตัวและหัวประมาณ 52 เซนติเมตร ความยาวหาง 63 เซนติเมตร

หากินในเวลากลางคืนเช่นเดียวกับกระรอกบินชนิดอื่น ๆ  พบกระจายพันธุ์ในป่าดิบชื้นที่มีความอุดมสมบูรณ์ ตั้งแต่อัฟกานิสถาน, ตอนเหนือของอินเดีย เช่น รัฐชัมมูและกัศมีร์ ไปตลอดจนแนวเทือกเขาหิมาลัยจนถึงเอเชียตะวันออก เช่น เกาะไต้หวัน  ในประเทศไทยจะพบได้ในภาคใต้ตั้งแต่คอคอดกระลงไปจนถึงแหลมมลายู, สิงคโปร์ จนถึงเกาะบอร์เนียวและชวา นอกจากนี้แล้วยังพบได้ที่ศรีลังกาอีกด้วย

กินอาหารจำพวกพืชและผลไม้ตลอดจนแมลง พญากระรอกบินหูแดงสามารถร่อนได้ไกลถึง 75 เมตร (250 ฟุต)

## อ้างอิง

## แหล่งข้อมูลอื่น

หมวดหมู่:กระรอกบิน
หมวดหมู่:สัตว์ที่พบในประเทศอินเดีย
หมวดหมู่:สัตว์ป่าคุ้มครอง
หมวดหมู่:สัตว์ที่พบในประเทศจีน
หมวดหมู่:สัตว์ที่พบบนเกาะบอร์เนียว
ออสติโอคอนไดรติส ดีสซิแคนส์

**ออสติโอคอนไดรติส ดีสซิแคนส์** () เป็นโรคอย่างหนึ่งของข้อต่อซึ่งมีการแตกออกระหว่างกระดูกอ่อนผิวข้อกับกระดูกใต้กระดูกอ่อน โรคนี้เกิดจากการขาดเลือดของกระดูกใต้กระดูกอ่อนผิวข้อ ทำให้กระดูกบริเวณดังกล่าวตายแบบ avascular necrosis หรือการตายของเนื้อเยื่อที่เกิดจากการขาดเลือด กระดูกที่ตายจะถูกดูดซึมไป ทำให้กระดูกอ่อนผิวข้อบริเวณนั้นเสียหายง่าย ต่อมาจึงเกิดการแตก (dissection) ของทั้งกระดูกและกระดูกอ่อนออกมา มีชิ้นกระดูกลอยในช่องว่างไขข้อ ทำให้เกิดอาการปวดและทำความเสียหายต่อผิวข้อมากขึ้น

หมวดหมู่:โรคหายาก
หมวดหมู่:การอักเสบ
หมวดหมู่:โรคของกระดูกอ่อน
กระจงควาย

**กระจงควาย** หรือ **กระจงใหญ่** () เป็นสัตว์เลี้ยงลูกด้วยนมในอันดับสัตว์กีบคู่ชนิดหนึ่ง มีชื่อวิทยาศาสตร์ว่า *Tragulus napu* อยู่ในวงศ์ Tragulidae

มีขาเล็กเรียว ซึ่งมีนิ้วเท้าข้างละ 4 นิ้ว ทั้งตัวผู้และตัวเมียไม่มีเขา แต่ตัวผู้จะมีเขี้ยวบนยาวเลยริมฝีปากบนลงมา เมื่อโตเต็มวัยมีน้ำหนักตัวประมาณ 5 กิโลกรัม ขนบนตัวสีน้ำตาลออกเทา มีจุดสีเข้มกว่ากระจายอยู่ทั่วไป ที่ใต้คอและบนหน้าอกมีลายพาดตามยาวสีขาว 5 ลาย ด้านใต้ท้องสีขาว หางค่อนข้างสั้นสีน้ำตาลอ่อนด้านบนและสีขาวด้านล่าง

ปกติชอบอยู่โดดเดี่ยว นอกจากในฤดูผสมพันธุ์จึงจะอยู่เป็นคู่ ออกหากินในเวลากลางคืน กินอาหารได้แก่ หญ้าอ่อน ๆ, ผลไม้, ยอดไม้ และใบไม้อ่อน ในเวลากลางวันจะหลบพักนอนตามหลืบหินและโพรงไม้ ออกลูกครั้งละ 1 ตัว แต่บางครั้งก็พบออกลูกแฝด ระยะตั้งท้องนานประมาณ 5-6 เดือน

พบกระจายพันธุ์ตั้งแต่ตอนใต้ของประเทศพม่า, เทือกเขาตะนาวศรี ไปจนถึงแหลมมลายู, เกาะสุมาตรา และเกาะบอร์เนียว นอกจากนี้แล้วยังพบได้ที่ภาคตะวันออกของไทยไปจนถึงตอนใต้ของกัมพูชาและเวียดนาม จัดเป็นกระจงอีกชนิดหนึ่ง ที่สามารถพบได้ในประเทศไทยนอกจาก กระจงเล็ก (*T. kanchil*) ที่มีขนาดตัวเล็กกว่า โดยมักอาศัยอยู่ในป่าดิบชื้นที่มีความอุดมสมบูรณ์ บางครั้งยังอาจพบได้ที่พื้นที่ชุ่มน้ำ เช่น ป่าพรุหรือป่าชายเลนได้อีกด้วย

จัดเป็นสัตว์ป่าคุ้มครองประเภทที่ 2 ตามพระราชบัญญัติสงวนและคุ้มครองสัตว์ป่า พุทธศักราช 2535 

## อ้างอิง

## แหล่งข้อมูลอื่น

หมวดหมู่:วงศ์กระจง
หมวดหมู่:สัตว์ป่าคุ้มครอง
หมวดหมู่:สัตว์ที่พบบนเกาะบอร์เนียว
รายชื่อสัตว์เลี้ยงลูกด้วยนมที่พบในประเทศไทย

นี่คือ **รายชื่อสัตว์เลี้ยงลูกด้วยนมที่พบในประเทศไทย** มีทั้งสิ้น 264 ชนิด มี 3 ชนิดถูกคุกคามจนเข้าขั้นวิกฤติ มี 11 ชนิดถูกคุกคามจนใกล้สูญพันธุ์ มี 24 ชนิดเสี่ยงต่อการสูญพันธุ์ และ 2 ชนิดมีความเสี่ยงต่ำแต่ใกล้ถูกคุกคาม และสูญพันธุ์ไป 1 ชนิด

## [[อันดับลิ่น]]

## [[อันดับสัตว์กินแมลงแท้]]

## [[Scandentia|อันดับกระแต]]

## [[Dermoptera|อันดับบ่าง]]

## [[ค้างคาว|อันดับค้างคาว]]

## [[อันดับวานร]]

## [[อันดับสัตว์กินเนื้อ]]

## [[อันดับพะยูน]]

## [[อันดับช้าง]]

## [[สัตว์กีบคี่|อันดับสัตว์กีบคี่]]

## [[อันดับสัตว์กีบคู่]]

## [[สัตว์ฟันแทะ|อันดับสัตว์ฟันแทะ]]

## [[อันดับกระต่าย]]

## อ้างอิง
* หนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2 หน้า 158-183

หมวดหมู่:สัตว์ที่พบในประเทศไทย
หมวดหมู่:สัตว์เลี้ยงลูกด้วยน้ำนม
ISO 3166-2:AW

**ISO 3166-2:AW** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอารูบา

3166-2
สุเมธ พรมพันห่าว

**สุเมธ พรมพันห่าว** (12 ตุลาคม พ.ศ. 2482 – 7 กรกฎาคม พ.ศ. 2553) อดีตสมาชิกสภาผู้แทนราษฎรจังหวัดหนองคาย อดีตเลขาธิการพรรคเสรีธรรม และเป็นผู้เสนอขอจัดตั้งจังหวัดบึงกาฬต่อสภาผู้แทนราษฎร และคณะรัฐมนตรีเป็นคนแรก เมื่อปี พ.ศ. 2537

## ประวัติ
สุเมธ พรมพันห่าว เกิดเมื่อวันที่ 12 ตุลาคม พ.ศ. 2482 ที่อำเภอเซกา จังหวัดบึงกาฬ (*ขณะนั้นเป็นส่วนหนึ่งของจังหวัดหนองคาย*) เป็นบุตรของนายชาลี กับนางทองมี พรมพันห่าว 

สุเมธ พรมพันห่าว เสียชีวิตด้วยโรคมะเร็งตับ เมื่อวันที่ 7 กรกฎาคม พ.ศ. 2553 ที่โรงพยาบาลศูนย์อุดรธานี รวมอายุ 70 ปี

## การทำงาน
สุเมธ พรมพันห่าว เริ่มงานการเมืองโดยการเป็นสมาชิกสภาผู้แทนราษฎร จังหวัดหนองคาย สังกัดพรรคราษฎร ต่อมาได้ย้ายมาร่วมงานกับพรรคสามัคคีธรรม และร่วมจัดตั้งพรรคเสรีธรรม พร้อมกับนายพินิจ จารุสมบัติ จนกระทั่งได้รับมอบหมายให้ทำหน้าที่เลขาธิการพรรคคนที่ 2 ในระหว่างปี พ.ศ. 2537 ถึง พ.ศ. 2539 และได้ทำหน้าที่รักษาการหัวหน้าพรรคเสรีธรรม ภายหลังการลาออกของ ดร.อาทิตย์ อุไรรัตน์ ในช่วงปี พ.ศ. 2539 ต่อมาในการเลือกตั้ง พ.ศ. 2544 ได้ลงสมัคร ส.ส.ในระบบบัญชีรายชื่อ ของพรรคเสรีธรรม แต่ไม่ได้รับเลือกตั้ง เนื่องจากพรรคเสรีธรรมมีคะแนนสนับสนุนจากประชาชนไม่ถึงร้อยละ 5 ตามที่กฎหมายกำหนด ต่อมาได้ย้ายมาสังกัดพรรคความหวังใหม่ และได้รับแต่งตั้งเป็นรองหัวหน้าพรรค

ต่อมาในการเลือกตั้ง พ.ศ. 2548 ภายหลังการยุบรวมของพรรคเสรีธรรม กับพรรคไทยรักไทย นายสุเมธ ได้ย้ายไปเข้าร่วมงานการเมืองกับพรรคมหาชน และลงสมัคร ส.ส.ในเขตเลือกตั้งที่ 6 จังหวัดหนองคาย แต่ก็ต้องแพ้ให้กับนายนิพนธ์ คนขยัน จากพรรคไทยรักไทย และในการเลือกตั้ง พ.ศ. 2550 ได้ลงสมัคร ส.ส.อีกครั้ง ในนามพรรคมัชฌิมาธิปไตย แต่ก็ไม่ได้รับเลือกตั้ง

## ผลงานโดดเด่น
สุเมธ พรมพันห่าว มีผลงานที่โดดเด่นเป็นที่รู้จักของประชาชน คือ การผลักดันการจัดตั้งศาลจังหวัดบึงกาฬ  สถานีวิทยุแห่งประเทศไทย อำเภอบึงกาฬ และการเสนอขอจัดตั้งจังหวัดบึงกาฬ ในปี พ.ศ. 2537 แต่ในขณะนั้นยังไม่สามารถจัดตั้งได้ เนื่องจากขัดข้องในข้อกฎหมาย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดบึงกาฬ
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดหนองคาย
หมวดหมู่:พรรคประชาธิปัตย์
หมวดหมู่:พรรคชาติประชาธิปไตย (พ.ศ. 2525)
หมวดหมู่:พรรคชาติไทย
หมวดหมู่:นักการเมืองพรรคราษฎร (พ.ศ. 2529)
หมวดหมู่:นักการเมืองพรรคสามัคคีธรรม
หมวดหมู่:พรรคความหวังใหม่
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:พรรคมหาชน
หมวดหมู่:พรรคมัชฌิมาธิปไตย
หมวดหมู่:พรรคภูมิใจไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
ปิยะดา จิระพจชพร

**ปิยะดา จิระพจชพร** (สกุลเดิม: ตุรงคกุล; เกิด 13 สิงหาคม พ.ศ. 2529)  เป็นนักแสดงและพิธีกรชาวไทย เข้าสู่วงการบันเทิงด้วยการเล่นมิวสิกวิดีโอเพลง "นายใจร้าย" ของ ราฟฟี่-แนนซี่ ตั้งแต่ที่เรียนชั้น ม.1 จากนั้นก็เข้าประกวดดัชชี่บอยแอนด์เกิร์ล ปี 2006 พ.ศ. 2549

## ประวัติ
**ปิยะดา จิระพจชพร** นามสกุลเดิมก่อนสมรส **ตุรงคกุล** ชื่อเล่น **แนน** เกิดเมื่อวันที่ 13 สิงหาคม พ.ศ. 2529 มีพี่น้อง 3 คน มีพี่ชาย 1 คนและน้องสาวอีก 1 คน ส่วนแนนเป็นคนกลาง

ชีวิตส่วนตัวเส้นทางความรักของ แนน ปิยะดา เธอเคยคบหาดูใจกับอดีตแฟนเก่าพระเอกหนุ่มน้ำ รพีภัทร เอกพันธ์กุล ก่อนที่จะเลิกรากันไปในเมื่อปี 2553 หลังทั้งคู่คบกันมานานกว่าเกือบ 4 ปี   

ปัจจุบันถูกแฟนหนุ่มนอกวงการไฮโซ กึ้ย ศุภชัย จิระพจชพร ทายาทเจ้าของโรงแรมเดอะแกรนด์ โฟร์วิงส์ คอนเวนชั่น ศรีนครินทร์ คุกเข่าขอแต่งงานในวันคล้ายวันเกิดของฝ่ายหญิงและได้ประกาศแต่งงาน หลังได้ฤกษ์แต่งวันที่ 8 มีนาคม พ.ศ. 2557  

ในวันที่ 26 มกราคม พ.ศ. 2557 แนน ปิยะดา กับ กึ้ย ศุภชัย จิระพจชพร ได้เข้าพิธีหมั้นแบบจีน ในช่วงเช้า ณ โรงแรมเดอะแกรนด์ โฟร์วิงส์ คอนเวนชั่น ศรีนครินทร์ และ จัดพิธีฉลองมงคลสมรสในวันที่ 8 มีนาคม พ.ศ. 2557 ที่โรงแรมเดียวกัน  

* ปัจจุบัน ปิยะดา มีบุตร-ธิดาด้วยกัน 2 คนชื่อ
** บุตรคนแรกชื่อ น้องนาฬา "นาฬาดา จิระพจชพร" เป็นเพศหญิง เกิดวันศุกร์ที่ 4 มีนาคม พ.ศ. 2559
**บุตรคนที่สองชื่อ น้องภูริต "ภูริต จิระพจชพร"เป็นเพศชาย เกิดวันพฤหัสบดีที่ 28 พฤศจิกายน พ.ศ. 2562

## การศึกษา
* อนุบาล - โรงเรียนเธียรประสิทธิ์ศาสตร์
* ประถม - มัธยม โรงเรียนเซนต์โยเซฟคอนเวนต์
* ปริญญาตรี คณะศิลปกรรมศาสตร์ มหาวิทยาลัยศรีนครินทรวิโรฒ เกียรตินิยมอันดับ 2

## ผลงาน
### ละครโทรทัศน์

### ซิทคอม

### มิวสิควิดีโอ
* เพลง นายใจร้าย ศิลปิน ราฟฟี่ แนนซี่
* เพลง สบายใจ ศิลปิน โบ สุรัตนาวี
* เพลง ส่งรักส่งยิ้ม ศิลปิน Paradox
* เพลง สักวันคงเจอ ศิลปิน มิ้น สวรรยา แก้วมีชัย
* เพลง ให้ฉันรักเธอ ศิลปิน ยุ้ย ณพอาภา
* เพลง คนเสียแฟน ศิลปิน แดน บีม
* เพลง ก้ำกึ่ง ศิลปิน แดน บีม
* เพลง ผู้หญิงที่หารักจริงไม่เจอ ศิลปิน Y SECRET
* เพลง คนในความลับ ศิลปิน Black Vanilla
*เพลง เธอไม่อาจเอารักไปจากหัวใจ ศิลปิน Tattoo Colour

### พรีเซ็นเตอร์
* Sheene White Plus Intelligent 3D
* ครีม budding youth

### พิธีกร
* พิธีกรรายการ SPICE TEEN
* พิธีกรรายการ ยากูซ่า
* ประกาศคั่นรายการ ช่อง 7
* เส้นทางบันเทิง ช่อง 7
* เที่ยงบันเทิง ช่อง 7
* รายการอินเทรนด์ ช่อง 5
* Chic Channel ทาง TrueVisions
*สวย เฉียบ เนี้ยบ ช่อง เวิร์คพอยท์ทีวี
*ห้องข่าวบันเทิง  ช่อง เวิร์คพอยท์ทีวี
* ห้องข่าวบันเทิง ผู้ประกาศ ข่าวมื้อเช้า เสาร์-อาทิตย์ เวลา 7:00 น. 7:30 น. ทางช่อง ช่องเวิร์คพอยท์
*ชิงร้อยชิงล้าน ซันไชน์ เดย์ ช่อง 3 รับเชิญ 1 ครั้ง (20 เมษายน 2557)
* พิธีกรรายการสารคดีเฉลิมพระเกียรติ ศาสตร์พระราชา ศาสตร์แห่งแผ่นดิน ทุกวันอาทิตย์ เวลา 13.25 - 13.50 น. คู่กับ ชวิน ลิขิตเจริญพงษ์ (ยกเว้นเดือนตุลาคม ออกอากาศในกรณีพิเศษทุกวันอังคาร พุธ และพฤหัสบดี เวลา 20.50 - 21.10 น.)

## รางวัล
* Dutchie Popular Vote ในการประกวดดัชชี่บอย แอนด์ เกิร์ล ประจำปี ค.ศ. 2006 (พ.ศ. 2549)

## แหล่งข้อมูลอื่น
* เว็บไซต์ของดารา 
* Facebook nann.piyada.9
* อินสตาแกรมส่วนตัว
* Twitter@ac_nanz

หมวดหมู่:บทความเกี่ยวกับ ดารา ที่ยังไม่สมบูรณ์
หมวดหมู่:นักแสดงหญิงชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
ISO 3166-2:AZ

**ISO 3166-2:AZ** เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอาเซอร์ไบจาน

### เขตปกครองตนเอง

### นครและจังหวัด

## ดูเพิ่ม
* ISO 3166-2
* ISO 3166-1

## แหล่งข้อมูลอื่น
* ระบบค้นหาออนไลน์ของไอเอสโอ: AZ 
* เขตปกครองของอาเซอร์ไบจาน, Statoids.com 

หมวดหมู่:มาตรฐานไอเอสโอ
หมวดหมู่:ภูมิศาสตร์อาเซอร์ไบจาน
เอกภาพ พลซื่อ

**เอกภาพ พลซื่อ** (เกิด 5 กันยายน พ.ศ. 2502) เป็นนักการเมืองชาวไทย ตําเเหน่งโฆษกกระทรวงเกษตรเเละสหกรณ์ ฝ่ายการเมือง อดีตนายกองค์การบริหารส่วนจังหวัดร้อยเอ็ด  อดีตสมาชิกสภาผู้แทนราษฎร จังหวัดร้อยเอ็ด และอดีตกรรมการบริหารพรรคไทยรักไทย (เป็นหนึ่งในสมาชิกบ้านเลขที่ 111)

## ประวัติ
เอกภาพ พลซื่อ เกิดเมื่อวันที่ 5 กันยายน พ.ศ. 2502 ที่ตำบลชุมพร อำเภอเมยวดี จังหวัดร้อยเอ็ด เป็นบุตรของอุ่น กับทองดา พลซื่อ จบการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และปริญญาโทศิลปศาสตรมหาบัณฑิต จากมหาวิทยาลัยมหาสารคาม ด้านชีวิตครอบครัวสมรสกับ รัชนี พลซื่อ ข้าราชการการเมือง ตำแหน่งประจำสำนักเลขาธิการนายกรัฐมนตรี ใน รัฐบาล พลเอก ประยุทธ์ จันทร์โอชา อดีตสมาชิกสภาผู้แทนราษฎร จังหวัดร้อยเอ็ด มีบุตรชื่อ เอกรัฐ พลซื่อ เป็นสมาชิกสภาผู้แทนราษฎรจังหวัดร้อยเอ็ด เขตเลือกตั้ง ที่ 2

## การทำงาน
เอกภาพ พลซื่อ ประกอบอาชีพทนายความ กระทั่งเข้ามาสู่วงการการเมือง โดยได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเอกภาพ ในการเลือกตั้ง เดือนกันยายน พ.ศ. 2535 และได้รับเลือกตั้งเรื่อยมา เคยได้รับแต่งตั้งเป็นเลขาธิการพรรคเสรีธรรม ในระหว่างปี พ.ศ. 2539 จนกระทั่งยุบรวมเข้ากับพรรคไทยรักไทย ในปี พ.ศ. 2544 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปลายปี พ.ศ. 2556 เขาได้เข้าเป็นสมาชิกพรรคชาติไทยพัฒนา

ต่อมาปี 2562 เขาได้ลงสมัครสมาชิกสภาผู้แทนราษฎรแบบแบ่งเขต จังหวัดร้อยเอ็ดในสังกัดพรรคพลังประชารัฐ แต่ไม่ได้รับเลือกตั้ง 

และในปี 2563 เขาได้รับเลือกตั้งเป็นนายกองค์การบริหารส่วนจังหวัดร้อยเอ็ด ในการเลือกตั้งนายกองค์การบริหารส่วนจังหวัดในประเทศไทย พ.ศ. 2563 ต่อมาเขาถูกศาลพิพากษาตัดสิทธิ์ทางการเมือง พร้อมชดใช้ค่าเสียหายการเลือกตั้งให้ กกต. จากกรณีการปราศัยหาเสียงโดยมิชอบ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดร้อยเอ็ด
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดร้อยเอ็ด
หมวดหมู่:พรรคกิจประชาคม
หมวดหมู่:นักการเมืองพรรคเอกภาพ
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติไทยพัฒนา
หมวดหมู่:พรรคพลังประชารัฐ
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากบัณฑิตวิทยาลัย มหาวิทยาลัยมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
X-เม็น รุ่น 1

**X-เม็น รุ่น 1** () เป็นภาพยนตร์ปฐมบทของภาพยนตร์ชุด  X-เม็น กำกับโดย แมทธิว วอห์น และมีไบรอัน ซิงเกอร์ ผู้กำกับภาพยนตร์เอ็กซ์เมนสองภาคแรกร่วมเขียนบทและอำนวยการสร้าง เนื้อเรื่องกล่าวถึงความสัมพันธ์ระหว่างศาตราจารย์ชาร์ลส เซเวียร์ กับเอริค แลนเซอร์ หรือแม็กนีโต ก่อนที่จะเป็นศัตรูกันในเอ็กซ์เมนภาคแรก โดยในภาคนี้เน้นความสัมพันธ์การยอมรับตัวตน ระหว่างเหล่ามนุษย์กลายพันธุ์ในช่วงทศวรรษที่ 60

## เรื่องย่อ
ในช่วงยุค 1960 ช่วงเวลาที่สงครามเย็นกำลังดุเดือด เมื่อความขัดแย้งระหว่างอเมริกาและสหภาพโซเวียตได้คุกคามเพิ่มขึ้นทั่วโลก ไปพร้อม ๆ กับที่โลกค้นพบว่ามีมนุษย์กลายพันธุ์อยู่ ในเวลาเดียวกันนี้เอง ก่อนที่ชาร์ลส ซาเวียร์ (รับบทโดย เจมส์ แม็กอะวอย) และ อีริค แลนเชอร์ (รับบทโดย มิชชาเอล ฟาสเบ็นเดอร์) จะได้ฉายา ศาสตราจารย์ เอ็กซ์&nbsp; และ แมกนีโต้ พวกเขายังเป็นแค่ชายหนุ่มเพื่อนรักที่เพิ่งค้นพบพลังในตัวเอง และร่วมมือกับมนุษย์กลายพันธุ์รุ่นเยาว์กลุ่มหนึ่ง ในการหยุดยั้งไม่ให้โลกเดินหน้าสู่สงครามโลกครั้งที่สาม

## นักแสดง

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์ปฐมบท
หมวดหมู่:ภาพยนตร์ที่สร้างจากหนังสือการ์ตูน
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในรัฐจอร์เจีย
หมวดหมู่:ภาพยนตร์ที่มีฉากในมอสโก
หมวดหมู่:ภาพยนตร์ที่มีฉากในลาสเวกัส
หมวดหมู่:ภาพยนตร์ที่มีฉากในไมแอมี
หมวดหมู่:ภาพยนตร์เริ่มต้นใหม่
ร
หมวดหมู่:ภาพยนตร์ผจญภัยโลดโผนอเมริกัน
ประชานิยม

[thumb|ด้วยวาทศิลป์ของ "พวก 99%" ([ประชาชน) ที่ต่อต้าน "พวก 1%" (ชนชั้นสูง) การเคลื่อนไหวยึดครองระหว่างประเทศจึงเป็นตัวอย่างของการเคลื่อนไหวทางสังคมแบบประชานิยม]]
thumb|ตามที่กำหนดโดย Nolan Chart ประชานิยม (และเผด็จการ) จะอยู่ที่ด้านล่างซ้าย
thumb|การ์ตูนจากปีพ. ศ. 2439 ซึ่งวิลเลียมเจนนิงส์ไบรอันผู้สนับสนุนลัทธิประชานิยมอย่างแข็งขันได้กลืนสัญลักษณ์ของพรรคประชาธิปไตยแห่งอเมริกา
**ประชานิยม** () หรือ **ลัทธิอิงสามัญชน** นิยามว่าเป็นอุดมการณ์ หรือที่พบได้น้อยกว่าว่าเป็น ปรัชญาการเมือง หรือเป็นวาทกรรมประเภทหนึ่ง นั่นคือ แนวคิดทางสังคมการเมืองซึ่งเปรียบ "ประชาชน" กับ "อภิชน" และกระตุ้นการเปลี่ยนแปลงระบบสังคมและการเมือง นอกจากนี้ ประชานิยมยังสามารถนิยามได้ว่าเป็นรูปแบบวาทศิลป์ซึ่งสมาชิกความเคลื่อนไหวภาคการเมืองหรือสังคมหลายคนใช้ พจนานุกรมเคมบริดจ์นิยามว่าเป็น "แนวคิดและกิจกรรมทางการเมืองอันมีเจตนาเพื่อเป็นตัวแทนของความต้องการและความปรารถนาทั่วไปของประชาชน" ประชานิยมสามารถเข้าใจได้ว่าเป็นวาทกรรมการเมืองซึ่งดึงดูดใจประชากรส่วนใหญ่ โดยไม่คำนึงถึงความแตกต่างของชนชั้นและการถือพวกทางการเมือง ประชานิยมนั้นตรงกันข้ามกับรัฐนิยม ซึ่งถือว่านักการเมืองอาชีพเพียงจำนวนหนึ่งมีความรู้ดีกว่าประชาชนและการตัดสินใจของรัฐในนามของพวกนั้น อย่างไรก็ตาม มีการอธิบายว่าผู้นิยมประชานิยมนั้นค้ำจุนรัฐบาลอำนาจนิยม อันเกิดจากกระบวนการปลุกระดมทางการเมืองซึ่งผู้นำจะปราศรัยแก่มวลชนโดยปราศจากการประนีประนอมของพรรคหรือสถาบันใด ๆ

## ดูเพิ่ม
* อัตตาธิปไตย
* กฎหมู่
* การเมืองภายหลังความจริง
* ระบบพ่อปกครองลูก
* รัฐสวัสดิการ
* ลัทธิบูชาบุคคล

## อ้างอิง

หมวดหมู่:ทฤษฎีการเมือง

หมวดหมู่:ลัทธิ
ฮา 7 ดาว

**ฮา 7 ดาว** เป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่าง ๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็ก ๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น. ทาง เจเอสแอล แชนแนล

## นักแสดง
* แดนนี่ (ดนัย) ศรีภิญโญ
* ศรีหนุ่ม เชิญยิ้ม
* กล้วย เชิญยิ้ม
* ถั่วแระ เชิญยิ้ม
* จาตุรงค์ มกจ๊ก
* เหลือเฟือ มกจ๊ก
* แฮ๊ค ชวนชื่น
* ติ๊ก กลิ่นสี
* ราตรี วิทวัส
* นก วนิดา

## ปัญหาในการออกอากาศ
เนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน (ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์

## อ้างอิง

หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2539
หมวดหมู่:รายการโทรทัศน์โดยเจเอสแอล
อันดับย่อยปลากัด ปลากระดี่

**อันดับย่อยปลากัด ปลากระดี่** (อันดับย่อย: Anabantoidei) เป็นอันดับย่อยของปลาที่อยู่ในอันดับ Anabantiformes ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย  โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)

ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ *[[Osphronemus]]* หรือสกุลปลาแรด

ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป  โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิด
จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก

โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว 

ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า 

สามารถแบ่งออกได้เป็น 3 วงศ์ใหญ่ ๆ (ดูในตาราง)

ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น

เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย 

## อ้างอิง

## แหล่งข้อมูลอื่น

หมวดหมู่:อันดับปลากะพง
หมวดหมู่:อันดับย่อยปลากัด ปลากระดี่
ยามาโตะ (จังหวัดคานางาวะ)

**ยามาโตะ** () เป็นนครที่ตั้งอยู่ทางตอนกลางของจังหวัดคานางาวะ ประเทศญี่ปุ่น  ยามาโตะมีประชากรประมาณ 242,065 คน มีความหนานแน่นของประชากร 8,900 คนต่อตารางกิโลเมตร และมีขนาดพื้นที่ทั้งสิ้น 

thumb|ศาลาว่าการนครยามาโตะ

## ภูมิศาสตร์
### เทศบาลข้างเคียง
* จังหวัดคานางาวะ
** ซามะ
** ฟูจิซาวะ
** เอบินะ
** ซางามิฮาระ
** อายาเซะ
** โยโกฮามะ
* มหานครโตเกียว
** มาจิดะ

## อ้างอิง

## แหล่งข้อมูลอื่น
* 
* เว็บไซต์ทางการ 


หมวดหมู่:นครในจังหวัดคานางาวะ
หลี่ น่า

**หลี่ น่า** () เป็นนักเทนนิสหญิงชาวจีนจากเมืองอู่ฮั่น มณฑลหูเป่ย์ ปัจจุบันเป็นนักเทนนิสหญิงมืออันดับ 2 ของโลก จัดอันดับโดยดับเบิลยูทีเอ  หลี่ชนะรายการเทนนิสหญิงเดี่ยวในระดับดับเบิลยูทีเอมาแล้ว 7 ครั้ง และระดับไอทีเอฟ 19 ครั้ง

หลี่เป็นผู้ชนะเลิศเทนนิสเฟรนช์โอเพน รายการระดับแกรนสแลมด์ประเภทหญิงเดี่ยวประจำปี 2011  โดยเอาชนะฟรานเชสกา สเคียโวเนจากอิตาลีในรอบชิงชนะเลิศ 6–4, 7–6(0) เป็นนักเทนนิสชาวเอเชียคนแรกที่ชนะเลิศเทนนิสแกรนด์สแลม  ก่อนหน้านั้นเธอเคยพ่ายแพ้คิม ไคลจ์สเตอร์ในรอบชิงชนะเลิศเทนนิสออสเตรเลียนโอเพนประจำปี 2011 ทำให้เธอเป็นนักเทนนิสชาวเอเชียคนแรกที่เข้าถึงรอบชิงชนะเลิศเทนนิสแกรนด์สแลม และเธอยังคว้าอันดับ 4 ในการแข่งขัน
ต่อมาในเทนนิสออสเตรเลียนโอเพนประจำปี 2013 เธอก็สามาจผ่านเข้ารอบชีงชนะเลิศอีกคั้งแต่ก็ต้องพ่ายแพ้ให้กับคู่ปรับอย่างวิคตอเรีย อซาเรนกาไปอย่างน้าเสียดายทั้งที่นำคู่แข่ง 1-0 แซต และ พ่ายไปด้วยสกอร์ 6–4, 4–6, 3–6. แต่อย่างไรก็ตามในแกรนสแลมด์หญิงเดียวรายการแรกของปี 2014 เทนนิสออสเตรเลียนโอเพน ประจำปี 2014 หลี่ นา เธอก็กลับมาแก้ตัวใหม่อีกครั้งด้วยกานคว้าแชมป์รายการนี้เป็นคั้งแรก และ เป็นแกนสแลมด์ที่สองในกานเล่นเทนนิสอาชีบของเธอโดยการหวดเอาชนะคู่ชีงอย่าง โดมินิกา ซิบุลโควาไปอย่างขาดลอย 2-0 แซต ด้วยสกอร์ 7-6 ไทเบรก 7-3 และ 6-0.
ในโอลิมปิกฤดูร้อน 2008 เธอได้อันดับ 4 ในการแข่งขันเทนนิสประเภทหญิงเดี่ยว

ในวันที่ 19 กันยายน 2014 หลี่ น่า ได้ประกาศยุติการเล่นเทนนิสอย่างถาวร ด้วยวัยเพียง 32 ปี เนื่องจากอาการบาดเจ็บที่เรื้อรังมานาน โดยไม่ได้ลงเล่นมาตั้งแต่เดือนมิถุนายน ปีเดียวกัน

## สถิติการแข่งขันอาชีพ

### โอลิมปิก หญิงเดี่ยว รอบชิงเหรียญทองแดง (1)

#### (อันดับ 4)

### แกรนด์สแลม หญิงเดี่ยว รอบชิงชนะเลิศ (4)

#### (2 ชนะเลิศ - 2 รองชนะเลิศ )

## ชีวิตส่วนตัว

## อ้างอิง

## แหล่งข้อมูลอื่น

* Li Na  ITF Tennis profile
* Li Na, comprehensive sports profile  – historical information, news, pictures, video, and personal data
* Li Na Li Na's Personal Weibo(Microblog)

หมวดหมู่:นักเทนนิสชาวจีน
น
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:นักกีฬาเหรียญทองเอเชียนเกมส์
หมวดหมู่:นักกีฬาเหรียญทองแดงเอเชียนเกมส์
หมวดหมู่:ผู้เขียนอัตชีวประวัติชาวจีน
หมวดหมู่:นักเทนนิสหญิง